Madonna en dogter sing saam – luister bietjie
JY LEES NOU Madonna en dogter sing saam – luister bietjie
Die 15-jarige Lourdes is reeds die mede-ontwerper van hul klerereeks, en nou sing sy ook saam met haar bekende ma op haar nuutste album.
Madonna en haar 15-jarige dogter, Lourdes ("Lola"), deel die mikrofoon op 'Superstar', nóg 'n snit wat onlangs van haar nuutste album, MDNA, op die web die rondtes doen. Sy sing saam in die koorgedeelte van die liedjie.
Die liedjie 'Superstar' is 'n opvolg op Madonna se 1998-liedjie, 'Little Star', waarin sy oor haar nuwe ma-skap sing én haar talentvolle dogter besing. Dit maak dus net sin dat Lourdes ook haar stem op die snit laat hoor.
Dis nie die eerste keer dat ma en dogter saamwerk nie. Hulle is mede-ontwerpers van die Material Girl-klerereeks wat in 2010 geloods is. Lola is ook te sien in die video wat wêreldwyd deur webbesoekers gekyk is.